באטמן: ארקהם נייט

סקירה

עלילת המשחק מתרחשת שנה לאחר האירועים בארקהם סיטי, בהם הג'וקר מת. הדחליל חוזר לגות'אם סיטי  לאחר שפיתח גז בנוסח חדש שמשליט טרור בעיר. איום הגז מתברר כמשמעותי ומסכן חיים, מה שגורם לפינוי כל אזרחי העיר, אשר מותירים אותה נשלטת על ידי כמות עצומה של פושעים. הדחליל, דו-פרצוף, הארלי קווין, הפינגווין והרידלר עסוקים בתכנונים עם ההבנה שבכדי לשלוט על העיר יש צורך בשיתוף פעולה ביניהם כדי להוריד את באטמן. למרות זאת, הנבל הראשי החדש שמהווה את האיום הגדול ביותר לבאטמן במשחק הוא חדש לסדרה וליקום של DC קומיקס בכלל אשר נקרא "ארקהם נייט".

עלילה

תשעה חודשים לאחר מותו של הג'וקר העיר גות'אם נהנית מחוסר בפשע, התושבים חוזרים לחייהם הרגילים והכל חזר לשגרה. בזמן הזה באטמן, שמבין שמדובר בשקט שלפני הסערה מתחיל במבצע איסוף והשמדה של מנות הדם הנגועות שהג'וקר שלח מארקהם סיטי לבתי חולים בגות'אם
בערב ליל כל הקדושים הדחליל משחרר דגימה קטנה של גז הפחד שלו במסעדה ומודיע שביום למחרת כל העיר תכוסה בגז, מה שגורם לשישה מיליון האזרחים להתפנות מהעיר. לעומתם, פושעי העיר ונבלי העל נשארים מאחור וגורמים לכאוס. המשטרה חסרת סיכוי מולם וגורדון מפעיל את אות העטלף.
באטמן חוקר את אחד מחייליו של הדחליל ומגלה שהוא מסתגר בפנטהאוס בצ'יינה טאון. באטמן מגיע ומגלה שהדחליל לא שם, אך צוותו של הדחליל מחזיק בפויזן אייבי בתור בת ערובה ושהיא חסינה לגז הפחד של הדחליל. באטמן מוציא אותה ולוקח אותה למאסר ב-GCPD. באטמן מגיע למגדל השעון שמשמש כבסיסה של האורקל (ברברה גורדון, באטגירל לשעבר שהפכה למשותקת באירועי "באטמן: הבדיחה ההורגת" וכעת משמשת אשת המחשבים מרחוק של באטמן). אורקל מצליחה לנתח דגימה מגז הפחד והשניים מגלים שהגז מיוצר באייס כימיקלים.
באטמן מגיע לאייס כימיקלים ומגלה שחמישה מאנשי הצוות של המפעל מוחזקים כבני ערובה. באטמן מגלה ששלושה אנשי צוות נרצחו ומציל את השניים הנותרים. במהלך ההצלה באטמן מתוודע לאויב חדש בשם "ארקהם נייט" (אביר ארקהם) שמשתף פעולה עם הדחליל ונראה נוטר טינה לבאטמן בגלל סיבה לא ידועה. באטמן מניס את ארקהם נייט ומתעמת עם הדחליל בחדר הכימיקלים. במהלך העימות הדחליל אומר שצוותו לכד את ברברה גורדון ומשאיר את באטמן נעול במפעל. באטמן מסכן את חייו ומצליח לצמצם את רדיוס הפיצוץ במטרה שיפגע רק במפעל עצמו ולא בעיר, אך שילוב בין גז הפחד והדם הנגוע של הג'וקר גורם לבאטמן להזות את הג'וקר מולו ולהתעלף. באטמן מתעורר, מצליח לברוח ומגלה שהשילוב בין גז הפחד ודמו הנגוע של הג'וקר גורם לבאטמן להזות את הג'וקר, שבינתיים מנסה להאט את באטמן, להציק לו ולהשתלט על גופו בהדרגה.
באטמן מספר לגורדון שברברה נחטפה ומגלה לו שהיא שימשה כעוזרת שלו לכל אורך הדרך. גורדון מרגיש נבגד ומחליט לחפש את ברברה לבדו. בהמשך הערב באטמן נפגש עם נייטווינג (דיק גרייסון) והשניים חוקרים את הפינגווין ומגלים שהדחליל משתף פעולה עם איש עסקים בשם סיימון סטג, הבעלים של שתי ספינות אוויר בשמי גות'אם ומנהלה של חברת אנרגיה. באטמן מגיע לאחת מספינות האוויר של סטג ומתוודע לפרויקט בשם "שבר ענן" שקשור לגז הפחד, אך לפני שבאטמן מספיק לחקור את סטג אודות המכשיר סטג נושם את גז הפחד ומנוטרל. במהלך החיפושים בספינת האוויר באטמן מתעמת מול הדחליל בשנית, שהפעם מזריק לו כמות גדולה יותר של גז פחד. הג'וקר משתלט על גופו של באטמן, מנטרל את הדחליל אך באטמן חוזר לשפיות רגע לפני שהוא הורג את הדחליל במו ידיו. הדחליל מצליח לברוח ומספר לבאטמן שברברה נמצאת באותו הפנטהאוס שבו הוא החזיק את פויזן אייבי קודם.
באטמן מגיע לפנטהאוס ורואה את ברברה מחוסרת הכרה כשלצידה אקדח בחדר אטום שאליו זורם גז הפחד. ברברה נושמת את הגז ומרוב פחד מתאבדת בירייה. אלפרד מסביר לבאטמן בקשר כי הוא גילה ששבר הענן הוא בעצם מכשיר פיזור שאמור לפזר את הגז בשמי גות'אם. באטמן השבור נזכר שפויזן אייבי חסינה לגז של הדחליל, חוזר ל-GCPD ומביא אותה לגנים הבוטאניים של גות'אם במטרה שזו תפיק נוגדן לגז במידה והוא ישתחרר מעל העיר. פויזן אייבי מצליחה בעזרת באטמן לשחרר את שורשיו של עץ עתיק ומצמיחה פרחי ענק מעל העיר, אלו אמורים לבלוע את הגז במידה וירחף באוויר.
באטמן חוזר לאולפן הסרטים במטרה לבדוק האם רובין התקדם עם הנוגדן למחלת הג'וקר. באטמן, המבין שרובין (טים דרייק) מעורב רומנטית עם ברברה מחליט לא לספר לו על מותה על מנת שזה יתרכז בחיפוש הנוגדן. באטמן מגיע לאולפן הסרטים ומגלה שהארלי קווין השתלטה עליו ושחררה את שלושה מתוך ארבעת  הנגועים לחופשי ברחבי האולפן, מלבד את הרביעי ששמו הנרי, אשר נראה חסין להשפעת המחלה ולכן נשאר מאחור וסייע לבאטמן ורובין להשיב את הנגועים חזרה. באטמן ורובין חוזרים למעבדה ומגלים את שלושת הנגועים מתים. מסתבר שהנרי הוא זה שעזר להארלי לפרוץ לאולפן הסרטים והרג את כל הג'וקרים האחרים במטרה שרק אחד מהם, הנעלה ביותר יוכל לרשת את הג'וקר. הג'וקר משתלט על גופו של באטמן בשנית והנרי מבין שבאטמן יהיה ג'וקר טוב יותר ממנו ומתאבד בירייה. רובין מבין שבאטמן גם הוא נגוע ומנסה לנעול אותו באחד התאים על מנת שלא יפגע באף אחד.
בהזיה שמתרחשת באותו רגע באטמן נועל את עצמו בתא ורובין יוצא על מנת לעצור את הדחליל. הג'וקר מספר לבאטמן על הזמן שבו הג'וקר לכד ועינה את ג'ייסון טוד (הרובין השני שנהרג על ידי הג'וקר באירועי "באטמן: מוות במשפחה") ולבסוף רצח אותו ביריית אקדח. באטמן מתעשת ומבין שהכל היה רק אשליה ושהוא עדיין לא ננעל בתא. באטמן נועל את רובין ומספר לו על מותה של ברברה.
הדחליל מפעיל את שבר הענן והמכשיר משחרר את גז הפחד מעל שמי גות'אם. באטמן ופויזן אייבי משתפים פעולה, מצליחים להרוס את המכשיר ולנקות את הגז, אך פויזן אייבי לא עומדת בזרם הגז בגופה ומתה בזרועותיו של באטמן. 
לאחר מכן באטמן מגלה שארקהם נייט מחזיק במפקח גורדון בתור בן ערובה ויוצא למרדף אחריו. בסופו של דבר מתגלה שארקהם נייט הוא בעצם ג'ייסון טוד שלא מת בידיו של הג'וקר, ונטר טינה לבאטמן על שנטש אותו כי חשב שהוא מת. באטמן מנטרל את ג'ייסון שמצליח לברוח ומשחרר את גורדון. השניים עולים לגג הבניין להתעמת מול הדחליל וגורדון (שכעת יודע את זהותו של באטמן) מתנצל בפני באטמן על כעסו ומתוודה שהוא מעולם לא שכח כיצד פגש את ברוס ווין הצעיר לאחר שהוריו מתו. באטמן וגורדון מגיעים לגג שם מתברר שברברה עודנה חיה ומסתבר כי התאבדותה הייתה רק אשליה של באטמן בגלל גז הפחד. גורדון יורה בבאטמן בתמורה לחיי בתו, אך הדחליל זורק את ברברה מהגג ובאטמן מציל אותה ולוקח אותה חזרה ל-GCPD.
באטמן חוזר לאולפן הסרטים ומגלה שהדחליל חטף את רובין ומחזיק בו ובגורדון בתור בני ערובה. הדחליל מציב לבאטמן אולטימטום: להיכנע ולעלות על משאית שלוקחת אותו להריסות של ארקהם אסיילום או שהם ימותו. באטמן מסכים ובהגיעו לשם הדחליל חושף את זהותו של באטמן כברוס ווין מול מצלמות הטלוויזיה ומזריק לו גז פחד בכמות עצומה. במוחו של באטמן, באטמן והג'וקר מתעמתים בקרב סופי על גופו של באטמן. באטמן מבין שפחדו הגדול של הג'וקר הוא להישכח ולבסוף משתיק אותו ומקבל שליטה מלאה על גופו. ג'ייסון טוד חוזר, מחלץ את באטמן ובאטמן מזריק לדחליל טעימה מגז הפחד שלו עצמו, מה שחושף שפחדו הגדול של הדחליל הוא באטמן.
בסופו של דבר באטמן מבין שתפקידו הסתיים כיוון שזהותו הסודית (גורם ההפחדה שלו) נחשפה לעולם, אך גות'אם זקוקה לבאטמן לעוד ערב אחד אחרון ולאחר שהשחקן סיים את משימות "המבוקשים ביותר" (המשימות הצדדיות במשחק) ומגיע ל-100% באטמן מפעיל את פרוטוקול "נפילתו של אביר" שבו הוא מסתגר עם אלפרד באחוזת ווין ומפוצץ אותה. בסוף המשחק באטמן מת לכאורה, רובין ואורקל התחתנו וגורדון הפך לראש העיר של גות'אם. בקטע האחרון נראית משפחה שיוצאת מבניין האופרה ונתקלת בשודדים ברחוב (אזכור לסיפור המקור של באטמן), אך דמות אפלה עם גלימה שמזכירה את באטמן מגיחה מאחד הגגות אל עבר השודדים (מה שמרמז על כך שבאטמן משתמש בגרסה מסונתזת של גז הפחד של הדחליל על מנת להטיל אימה על פושעי גות'האם ולהמשיך להגן על העיר לאחר מותו המבוים).

הבאטמוביל

בשונה מהמשחקים הקודמים, טכנולוגיית הדור הבא והעיר הפתוחה והמפורטת ביותר בסדרה מאפשרים את הכנסת הבאטמוביל. אשר לטענת דברי המפתחים, הכוונה היא יצירת כלי הרכב הכי טוב שהיה אי פעם במשחק וידאו. כמות הפריטים אשר מרכיבים את המכונית במשחק משתווה לכמות הפריטים הכללית של המשחק הראשון בסדרה, דבר שהתאפשר רק בעזרת הדור הבא. שחקנים לא יצטרכו לזכור איפה הם החנו את המכונית, המכונית מגיעה ישירות אל השחקן במהירות עצומה בלחיצת כפתור. המכונית יכולה להסתובב בעצירה מלאה כדי לכוון לכיוון שהשחקן רוצה, היא יכולה לשחוק, לנתר ולהגביר למהירות עצומה. שריון חסין קליעים מאפשר למכונית לרסק עצים ומכשולים. האוכלוסייה לא ממלאת את הכביש מאחר שהיא לא נמצאת בעיר, אבל ישנן מכוניות נטושות ברחבי העיר, הן מתעופפות ברגע שהשחקן בא במגע, הכל סובב סביב המטרה ששום דבר לא יכול לעצור את המכונית. אויבים מנסים את הטוב ביותר לנתר הצידה כאשר המכונית חולפת לידם. למכונית יש מצב נקרא מצב לחימה (תרגום חופשי מ-battle mode). במצב זה השחקן מקבל מגוון כלי נשק שבעזרתם הוא יכול לפלס את דרכו ברחבי גות'האם סיטי.

משימות צדדיות

במשחק ישנה אפשרות לעבור בין המשימה הראשית (עצירת הדחליל וארקהם נייט) למשימות צדדיות שמוסיפות לסיפור ודרושות על מנת לסיים את המשחק על 100% ולהפעיל את הפרוטוקול "נפילתו של אביר". המשימות הצדדיות הן:
גות'אם בלהבות + בעת מילוי התפקיד: אנשי צוות תחנת הכיבוי בגות'אם נעדרים ושלוש תחנות הכיבוי בגות'אם עולות באש. על באטמן למצוא את הכבאים הנעדרים ולעזור לכבות את השריפות בתחנות. לבסוף מתגלה שמפקד התחנה כרת ברית עם הנבל "פיירפליי" על מנת שזה יצית שריפות במבנים נטושים בעיר כדי שלכבאים תהיה עבודה וכך הם לא יפוטרו בגלל קיצוצים. פיירפליי בגד בצ'יף, לכד אותו ואת הצוות כבני ערובה במקומות שונים בעיר והבעיר את תחנות הכיבוי.
הפשע המושלם: באטמן מגלה שש גופות קשורות למבנים שונים ברחבי העיר. הוא חוקר כל גופה ומנסה למצוא גורם משותף לששת הקורבנות. לבסוף מתברר שנבל בשם פרופסור פייג חוטף אנשים בעיר ומבצע עליהם ניתוחים פלסטיים במטרה "להפוך אותם למושלמים יותר".
הנקמה של איש החידות: איש החידות כלא את אשת החתול בבית היתומים בגות'אם וחיבר לצווארה כולר מתפוצץ. על באטמן ואשת החתול למלא אחר אתגריו של איש החידות במטרה לאסוף מפתחות לכולר ולשחרר את אשת החתול לחופשי. לבסוף כדי להילחם מול האיש החידות בעצמו על באטמן למצוא את כל הגביעים ולפתור את כל החידות של איש החידות ברחבי גות'אם.
ארץ הפלאות: משימה צדדית שמגיעה יחד עם חבילת הרחבה למשחק (DLC). על באטמן להציל שלושה שוטרים מידי הנבל הכובען המטורף ולאסרו.
גות'אם במצור: על באטמן ללכת ולנטרל מגדלים צבאיים המופעלים על ידי צבאו של ארקהם נייט.
משוריין ומסוכן: לנטרל את רכביו של ארקהם נייט ברחבי גות'אם בעזרת הבאטמוביל.
המבצע לפירוק: לנטרל בעזרת הבטמוביל פצצות שצבאו של ארקהם נייט הניחו בכבישי גות'אם.
בעל הדרכים: על באטמן להרוס את בסיסי צבאו של ארקהם נייט שממקומים על כבישי גות'אם.
הערה: לאחר השלמת העלילה הראשית ארקהם נייט (ג'ייסון טוד) נעלם ואת מקומו בתור מפקד הצבא ממלא דת'סטרוק. על מנת להגיע ל-100% על השחקן לסיים את משימות "ג'ותאם במצור", "משוריין ומסוכן", "בעל הדרכים" ו"המבצע לפירוק" ולנצח את דט'סטרוק בקרב).
הייצור הלילי: לעצור את מן-באט (קירק לנגסטרום) ולהחזירו לצורתו האנושית.
מלחמת הצללים: משימה צדדית שמגיעה יחד עם חבילת הרחבה למשחק. חברי ליגת המתנקשים התפרקו לשתי סיעות: האחת רוצה שרא' אל-גול יחזור למלוך על הליגה ואילו הסיעה השינה (בהנהגתו של בתו של ראז', ניסה) מעוניינת להרוג את ראז' ולעזוב את גות'אם. על באטמן לבחור האם להזריק לראז' מנה נוספת מבורות לזרוס או להשאירו ב-GCPD למות.
מבריח הנשק: על באטמן ונייטווינג למצוא את מחסני הנשק של הפינגווין ברחבי העיר ולהשמידם.
יורש הברדס: במשחק ארקהם סיטי עזראל חזה שבאטמן ימות ושגות'אם תעלה בלהבות ומציע לבאטמן לקחת את מקומו בתור יורש. באטמן מעביר את עזראל מבחנים שונים ומגלה שעזראל שייך לכת המצווה עליו בעזרת מסרים תת-הכרתיים להרוג את באטמן ולקחת את מקומו בתור מגנה של גות'אם. על השחקן להחליט האם להרוג את באטמן או לא. במידה ועזראל ינסה להרוג את באטמן הוא ייכשל ויישלח לכלא יחד עם יתר הפושעים. במידה ועזראל לא יהרוג את באטמן הוא יצהיר שהוא "כלי של אלוהים ולא של בני אדם", הוא ובאטמן ייפרדו כידידים ועזראל יחזור לכת כדי לחפש תשובות.
מתחת לפני השטח: משימה צדדית שמגיעה יחד עם חבילת הרחבה למשחק. באטמן ונייטווינג חוקרים התרסקות של ספינת אוויר ששימשה בתור כלא אווירי והחזיקה בתוכה את קילר קרוק בתור אסיר. על השחקן לעצור את קילר קרוק, לחלץ את הסוהרים והאסירים ולהבין מה גרם לקרוק להשתולל.
דו - פרצוף שודד: על באטמן לעצור את דו - פרצוף וכנופייתו מלשדוד את הבנקים בגות'אם.
בחזרה מין הכפור: משימה צדדית שמגיעה יחד עם חבילת הרחבה למשחק. על באטמן לעזור לויקטור קרח לחלץ את נורה קרח מידיהם של צבאו של ארקהם נייט. בסוף המשימה נורה מופשרת אחרי שנים בהקפאה ומפצירה בויקטור שלא ינסה לרפאם ולתת להם ימים אחרונים להתנהג כזוג נורמטיבי לפני מותם.
חבר בצרה: לושיוס פוקס נעלם ועל באטמן לחקור את עקבותיו של חברו. מסתבר שהאש (Hush) התחפש לברוס ווין, פרץ למשרדו כדי לגלות פרטים על ברוס ווין וחטף את לושיוס בתור בן ערובה. האש מפציר בבאטמן להביא לו את ברוס ווין ובאטמן חושף בפניו את זהותו. בשנייה של בלבול באטמן מנטרל את האש ומציל את לושיוס.
כשה לטבח: הכתב ג'ק ריידר נחטף על ידי הכת של דיקון בלאקפייר למרגלות הפסל "גברת גות'אם". על באטמן לעצרו לפני שדיקון והכת אותה הוא מנהל יקריבו את ג'ק כקורבן.